title: 2011/580/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/162

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2009
   (2011/580/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2009,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2009, συνοδευόμενη από τις απαντήσεις της Αρχής (1),
   έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (3), για την ίδρυση της Ευρωπαϊκής Αρχής για την Ασφάλεια των Τροφίμων, και ιδίως το άρθρο 44,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του Κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0146/2011),

               1.

               χορηγεί απαλλαγή στην εκτελεστική διευθύντρια της Ευρωπαϊκής Αρχής για την Ασφάλεια των Τροφίμων όσον αφορά την εκτέλεση του προϋπολογισμού της Αρχής για το οικονομικό έτος 2009·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στην εκτελεστική διευθύντρια της Ευρωπαϊκής Αρχής για την Ασφάλεια των Τροφίμων, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 338 της 14.12.2010, σ. 108.

      (2)  ΕΕ L 248 της 16.9.2002, σ. 1.

      (3)  ΕΕ L 31 της 1.2.2002, σ. 1.

      (4)  ΕΕ L 357 της 31.12.2002, σ. 72.
    ---documentbreak---

               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/163

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   που περιέχει τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2009
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2009,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2009, συνοδευόμενη από τις απαντήσεις της Αρχής (1),
   έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (3), για την ίδρυση της Ευρωπαϊκής Αρχής για την Ασφάλεια των Τροφίμων, και ιδίως το άρθρο 44,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του Κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0146/2011),

               Α.

               λαμβάνοντας υπόψη ότι το Ελεγκτικό Συνέδριο αναφέρει πως έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος 2009 είναι αξιόπιστοι και οι υποκείμενες πράξεις νόμιμες και κανονικές,

               Β.

               λαμβάνοντας υπόψη ότι στις 5 Μαΐου 2010 το Κοινοβούλιο χορήγησε απαλλαγή στην εκτελεστική διευθύντρια της Ευρωπαϊκής Αρχής για την Ασφάλεια των Τροφίμων για την εκτέλεση του προϋπολογισμού της Αρχής για το οικονομικό έτος 2008 (5), στο δε συνοδευτικό ψήφισμα της απόφασης περί απαλλαγής, μεταξύ άλλων:

                           —

                           παρατήρησε για τρίτο συνεχές έτος, ότι το Ελεγκτικό Συνέδριο επισημαίνει τη μεταφορά πιστώσεων από έτος σε έτος (23 % των πιστώσεων του προϋπολογισμού του 2008 μεταφέρθηκαν στο οικονομικό έτος 2009, 16 % των πιστώσεων του προϋπολογισμού του 2007 μεταφέρθηκαν στο οικονομικό έτος 2008, 20 % των πιστώσεων του προϋπολογισμού του 2006 μεταφέρθηκαν στο οικονομικό έτος 2007),

                           —

                           επεσήμανε ότι 20 από τις 25 συστάσεις (80 %) της Υπηρεσίας Εσωτερικού Ελέγχου (ΥΕΕ) και του κλιμακίου εσωτερικού ελέγχου (IAC) τέθηκαν σε εφαρμογή (80 %)·

                           —

                           επεσήμανε ότι η δεύτερη έρευνα προσωπικού ξεκίνησε τον Οκτώβριο του 2008 προκειμένου να αξιολογηθεί το εργασιακό περιβάλλον της Αρχής,

               Γ.

               λαμβάνοντας υπόψη ότι ο προϋπολογισμός της Αρχής για το οικονομικό έτος 2009 ανήλθε σε 71 400 000 ευρώ, ήτοι παρουσίασε αύξηση κατά 7,5 % σε σχέση με το οικονομικό έτος 2008·

      Επιδόσεις

               1.

               σημειώνει ότι το 2009 ο προϋπολογισμός της Αρχής ανήλθε σε 71 400 000 ευρώ, σε σύγκριση με τα 66 400 000 ευρώ του προηγούμενου έτους·

               2.

               υπογραμμίζει ότι κατά τη διαδικασία του προϋπολογισμού του 2009 η αρμόδια για τον προϋπολογισμό αρχή ενέγραψε στο αποθεματικό συνολικό ποσό 4 546 000 ευρώ από τον προϋπολογισμό της Αρχής· χαιρετίζει το γεγονός ότι αποδεσμεύθηκαν 2 000 000 ευρώ από το αποθεματικό τον Νοέμβριο του 2009 προς υλοποίηση των έργων ανάπτυξης της τεχνολογίας της πληροφορίας και των υποδομών της Αρχής, καθόσον παρασχέθηκαν στην αντίστοιχη κοινοβουλευτική επιτροπή τα αποτελέσματα από την έρευνα προσωπικού, στοιχείο που αποτελούσε την προϋπόθεση για την άρση της εγγραφής στο αποθεματικό·

               3.

               σημειώνει περαιτέρω ότι το υπόλοιπο ποσό της εγγραφής στο αποθεματικό έχει χορηγηθεί για τον ίδιο τομέα πολιτικής με σκοπό να συμβάλει στη λήψη μέτρων αποτελεσματικής απόκρισης στην πανδημία του ιού H1N1· γνωρίζει ότι η Αρχή δεν έχει ζητήσει αυτούς τους πόρους για διαδικασίες πρόσληψης προσωπικού καθόσον αυτές είχαν αναβληθεί για το 2010·

               4.

               συγχαίρει την Αρχή για την υποβολή, με πίνακα συνημμένο στην έκθεση του Ελεγκτικού Συνεδρίου για το 2009, σύγκρισης των δραστηριοτήτων που πραγματοποιήθηκαν κατά τη διάρκεια του 2008 και του 2009, προκειμένου να επιτρέψει στην αρμόδια για την απαλλαγή αρχή να αξιολογεί αποτελεσματικότερα τις επιδόσεις του από έτος σε έτος· χαιρετίζει το γεγονός ότι η Αρχή έχει αυξήσει τον αριθμό των θεματικών εγγράφων της και των ενημερώσεων σε θέματα σχετικής πολιτικής·

               5.

               παρατηρεί ότι η Αρχή έχει εισαγάγει διαχωριζόμενες πιστώσεις για επιστημονικές επιχορηγήσεις και έργα επιστημονικής συνεργασίας το 2009, γεγονός το οποίο οδήγησε στην ακύρωση πιστώσεων πληρωμών ύψους 6 000 000 ευρώ· συμβουλεύει την Αρχή να ενισχύσει τον σχεδιασμό και την παρακολούθηση των διαδικασιών του προϋπολογισμού που σχετίζονται με τις διαχωριζόμενες πιστώσεις·

               6.

               υπογραμμίζει την ανάγκη να εξασφαλίζει η Αρχή ότι οι συμβουλές που παρέχει είναι υψηλής ποιότητας και ανεξάρτητες για να διασφαλίζεται η τήρηση των προτύπων ασφαλείας της Ένωσης, η επιστημονική αριστεία και ανεξαρτησία επί παντός θέματος με άμεσο ή έμμεσο αντίκτυπο στην ασφάλεια των τροφίμων και ζωοτροφών και την προστασία των φυτών· έχοντας ως ιδιαίτερο μέλημα τη διαφάνεια, συνιστά τη λήψη μέτρων προς περαιτέρω ενθάρρυνση και παρακολούθηση των εσωτερικών ρυθμίσεων σχετικά με τη δήλωση συμφερόντων για το προσωπικό της Αρχής και τους εμπειρογνώμονες που εργάζονται για την Αρχή·

               7.

               ζητεί από το Ελεγκτικό Συνέδριο να διενεργήσει ελέγχους επιδόσεων για την Αρχή·

      Οικονομική και δημοσιονομική διαχείριση

               8.

               καλεί την Αρχή να ενισχύσει τις διεργασίες του προϋπολογισμού που έχουν σχέση με τις διαχωριζόμενες πιστώσεις του και τον σχεδιασμό και την παρακολούθηση της πολυετούς εκτέλεσής της· σημειώνει πράγματι ότι το Ελεγκτικό Συνέδριο ανέφερε ότι 6 000 000 ευρώ (75 %) των διαχωριζόμενων πιστώσεων για επιχορηγήσεις επιστημονικής έρευνας και έργα επιστημονικής συνεργασίας χρειάσθηκε να ακυρωθούν, από τα οποία 3 100 000 ευρώ ήταν πιστώσεις που είχαν διατεθεί καθ’ υπέρβαση των αναγκών που προσδιόρισε η Αρχή· χαιρετίζει παρ’ όλα αυτά, την πρόθεση της Αρχής να λάβει μέτρα βάσει της εμπειρίας της από το 2009, το πρώτο έτος στο οποίο εισήχθη η έννοια των διαχωριζόμενων πιστώσεων για σχέδια επιστημονικής συνεργασίας·

               9.

               παροτρύνει επιπλέον την Αρχή να βελτιώσει τη διαχείριση του προϋπολογισμού της ούτως ώστε να μειωθούν τα μεγάλα ποσά μεταφορών από έτος σε έτος· τονίζει πράγματι ότι για τέταρτη συνεχή χρονιά, το Ελεγκτικό Συνέδριο επισημαίνει τη μεταφορά πιστώσεων από έτος σε έτος (13 % των πιστώσεων του προϋπολογισμού του 2009 μεταφέρθηκαν στο 2010, 23 % των πιστώσεων του προϋπολογισμού του 2008 μεταφέρθηκαν στο 2009, 16 % των πιστώσεων του προϋπολογισμού του 2007 μεταφέρθηκαν στο 2008 και 20 % των πιστώσεων του προϋπολογισμού του 2006 μεταφέρθηκαν στο 2007)· σημειώνει, ειδικότερα, ότι η κατάσταση αυτή καταδεικνύει αδυναμίες της Αρχής στη διαχείριση των συμβάσεων και την παρακολούθηση της παράδοσης των εκθέσεων και των δηλώσεων δαπανών·

               10.

               εκφράζει τη λύπη του διότι, για τρίτη συνεχή χρονιά, το Ελεγκτικό Συνέδριο διαπίστωσε ότι αναλήψεις υποχρεώσεων για επιχειρησιακές δράσεις που είχαν μεταφερθεί από το προηγούμενο έτος χρειάστηκε να ακυρωθούν (19 % των αναλήψεων υποχρεώσεων για επιχειρησιακές δράσεις που είχαν μεταφερθεί από το 2008, 37 % των αναλήψεων υποχρεώσεων για επιχειρησιακές δράσεις που είχαν μεταφερθεί από το 2007 και 26 % των αναλήψεων υποχρεώσεων για επιχειρησιακές δράσεις που είχαν μεταφερθεί από το 2006)· προτρέπει την Αρχή να αλλάξει αυτή την κατάσταση και να ενημερώσει το Ελεγκτικό Συνέδριο για τα ληφθέντα μέτρα·

               11.

               παρατηρεί επιπλέον ότι το Ελεγκτικό Συνέδριο ανέφερε δυσκολίες στην εκτέλεση του προγράμματος εργασιών του 2009· καλεί κατά συνέπεια την Αρχή να λάβει τα απαραίτητα μέτρα για τη διόρθωση αυτών των ανεπαρκειών·

      Εσωτερικός λογιστικός έλεγχος

               12.

               αναγνωρίζει ότι η Αρχή υπέβαλε στην αρμόδια για την απαλλαγή αρχή έκθεση του διευθύνοντα συμβούλου της όπου συνοψίζει το περιεχόμενο της σύστασης της Υπηρεσίας Εσωτερικού Ελέγχου (ΥΕΕ), σύμφωνα με το άρθρο 72 παράγραφος 5 του δημοσιονομικού κανονισμού πλαίσιο· παρόλα αυτά ανησυχεί ειδικότερα για το ότι από τις 48 συστάσεις, μία θεωρείται «κρίσιμης σημασίας» (για τη διαχείριση επιχορηγήσεων), 27 «πολύ σημαντικές» και 20 «σημαντικές» αλλά δεν δόθηκαν πληροφορίες στην αρμόδια για την απαλλαγή αρχή σχετικά με το περιεχόμενο αυτών των συστάσεων· προτρέπει κατά συνέπεια τον διευθύνοντα σύμβουλό της Αρχής να δώσει τις πληροφορίες αυτές·

               13.

               αναγνωρίζει από τις παρατηρήσεις της Αρχής ότι η ΥΕΕ διενήργησε σε βάθος αξιολόγηση του κινδύνου λογιστικού ελέγχου το τελευταίο τρίμηνο του 2009 για να καθορίσει τις προτεραιότητες ελέγχου και το χρονοδιάγραμμα ελέγχου της ΥΕΕ για τα επόμενα τρία έτη, λογιστικό έλεγχο για τις δηλώσεις συμφερόντων και λογιστικό έλεγχο για τις προσλήψεις το 2009·

               14.

               θεωρεί ότι η επιτροπή λογιστικού ελέγχου που συστάθηκε από την Αρχή το 2006 διαδραματίζει σημαντικό ρόλο στην επικούρηση του διοικητικού συμβουλίου, διασφαλίζοντας ότι το έργο της ΥΕΕ και του IAC επιτελούνται κατά τον ενδεδειγμένο τρόπο και λαμβάνονται δεόντως υπόψη από το διοικητικό συμβούλιο και τον διευθύνοντα σύμβουλο· θεωρεί, ως εκ τούτου, ότι αυτή η επιτροπή λογιστικού ελέγχου που έχει συγκροτηθεί εντός της συγκεκριμένης Αρχής θα μπορούσε να αποτελέσει παράδειγμα για άλλους οργανισμούς·

               15.

               επαναλαμβάνει το αίτημα του να λάβει η Αρχή τα κατάλληλα μέτρα στην περίπτωση σύγκρουσης συμφερόντων· καλεί την Αρχή να δρομολογήσει έρευνα για ενδεχόμενη σύγκρουση συμφερόντων όσον αφορά τους κορυφαίους της επιστήμονες, τα μέλη του διοικητικού συμβουλίου και της επιστημονικής ομάδας, ούτως ώστε να εντοπίζονται οι πιθανές παραλείψεις στις δηλώσεις συμφερόντων και να αναλαμβάνεται δράση εγκαίρως επί του θέματος·

               16.

               παραπέμπει, όσον αφορά τις περαιτέρω παρατηρήσεις οριζόντιου χαρακτήρα που συνοδεύουν την απόφασή του περί απαλλαγής, στο ψήφισμά του της 10ης Μαΐου 2011 (6) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

      (1)  ΕΕ C 338 της 14.12.2010, σ. 108.

      (2)  ΕΕ L 248 της 16.9.2002, σ. 1.

      (3)  ΕΕ L 31 της 1.2.2002, σ. 1.

      (4)  ΕΕ L 357 της 31.12.2002, σ. 72.

      (5)  ΕΕ L 252 της 25.9.2010, σ. 155.

      (6)  Κείμενα που εγκρίθηκαν, P7_TA(2011)0163 (βλέπε σελίδα 269 της παρούσας Επίσημης Εφημερίδας).


Avis juridique important

|

31986D0464

86/464/ΕΟΚ: Απόφαση της Επιτροπής της 17ης Σεπτεμβρίου 1986 για την αποδοχή ανάληψης υποχρεώσεων που προτάθηκε όσον αφορά τη διαδικασία αντιντάμπινγκ σχετικά με τις εισαγωγές τεχνητού κορούνδιου καταγωγής Ουγγαρίας, Πολωνίας και ΕΣΣΔ, και για την περάτωση της διαδικασίας αυτής

Επίσημη Εφημερίδα αριθ. L 271 της 23/09/1986 σ. 0026

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Σεπτεμβρίου 1986  για την αποδοχή ανάληψης υποχρεώσεων που προτάθηκε όσον αφορά τη διαδικασία αντιντάμπινγκ σχετικά με τις εισαγωγές τεχνητού κορούνδιου καταγωγής Ουγγαρίας, Πολωνίας και ΕΣΣΔ, και για την περάτωση της διαδικασίας αυτής  (86/464/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 10,  Μετά από διαβούλευση στο πλαίσιο της συμβουλευτικής επιτροπής, όπως προβλέπεται από τον προαναφερόμενο κανονισμό,  Εκτιμώντας ότι:  Α. Διαδικασία  (1) Τον Ιούνιο του 1983 η Επιτροπή έλαβε καταγγελία που υπέβαλε το European Council of Chemical Manufacturers' Federations (CEFIC), εξ ονόματος παραγωγών που αντιπροσωπεύουν το σύνολο της Κοινοτικής παραγωγής τεχνητού κορούνδιου, με βάση την οποία άρχισε διαδικασία αντιντάμπινγκ (2) σχετικά με τις εισαγωγές του προϊόντος αυτού καταγωγής Λαϊκής Δημοκρατίας της Κίνας, Τσεχοσλοβακίας, Ισπανίας και Γιουγκοσλαβίας.  Κατά τη διάρκεια της έρευνας αυτής διαπιστώθηκε η ύπαρξη ντάμπινγκ από ορισμένους εξαγωγείς και η πρόκληση ζημίας και η διαδικασία περατώθηκε τον Δεκέμβριο του 1984 (3) με την αποδοχή της ανάληψης υποχρεώσεων ως προς τις τιμές, που προτάθηκαν από τους εν λόγω εξαγωγείς.  (2) Τον Μάϊο του 1984 η Επιτροπή έλαβε συμπληρωματική καταγγελία από το European Council of Chemical Manufacturers' Federations, εξ ονόματος παραγωγών που αντιπροσωπεύουν το σύνολο της Κοινοτικής παραγωγής τεχνητού κορούνδιου με την οποία ζητείται να επεκταθεί η διαδικασία αντιντάμπινγκ που αφορούσε τις εισαγωγές τεχνητού κορούνδιου καταγωγής Λαϊκής Δημοκρατίας της Κίνας, Τσεχοσλοβακίας, Ισπανίας και Γιουγκοσλαβίας, και στις εισαγωγές του προϊόντος αυτού καταγωγής Ουγγαρίας, Πολωνίας και ΕΣΣΔ.  Η καταγγελία περιείχε αποδεικτικά στοιχεία ως προς την ύπαρξη πρακτικής ντάμπινγκ και ως προς τη σημαντική ζημία που προκλήθηκε, τα οποία θεωρήθηκαν επαρκή για να δικαιολογήσουν την επέκταση της ήδη διεξαγομένης διαδικασίας αντιντάμπινγκ.  Κατά συνέπεια, η Επιτροπή γνωστοποίησε, με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (4), την επέκταση της διαδικασίας αντιντάμπινγκ σχετικά με τις εισαγωγές, στην Κοινότητα, τεχνητού κορούνδιου που υπάγεται στη διάκριση 28.20 Β του κοινού δασμολογίου, που αντιστοιχεί στον κώδικα ΝΙΜΕΧΕ 28.20-30, προκειμένου να συμπεριληφθούν οι εισαγωγές καταγωγής Ουγγαρίας, Πολωνίας και ΕΣΣΔ.  (3) Η Επιτροπή ενημέρωσε επίσημα για το θέμα αυτό τους εξαγωγείς και εισαγωγείς που είναι γνωστό ότι ενδιαφέρονται και τους καταγγέλοντες, και έδωσε στα άμεσα ενδιαφερόμενα μέρη τη δυνατότητα να γνωστοποιήσουν γραπτώς τις απόψεις τους και να ζητήσουν ακρόαση.  (4) Όλοι οι γνωστοί εξαγωγείς γνωστοποίησαν γραπτώς τις απόψεις τους και έγιναν δεκτοί σε ακρόαση.  (5) Επιπλέον υποβλήθηκαν παρατηρήσεις, εξ ονόματος των ενώσεων των χρηστών, και από τους ίδιους του χρήστες.  (6) Η Επιτροπή αναζήτησε και επαλήθευσε όλες τις πληροφορίες που θεώρησε αναγκαίες με σκοπό την προκαταρκτική διαπίστωση ντάμπινγκ από τις ακόλουθες εταιρείες, στις εγκαταστάσεις των οποίων πραγματοποίησε έρευνα όπου έκρινε αναγκαίο:  Παραγωγοί εντός Κοινότητας  - Dynamit Nobel AG, Troisdorf, Ομοσπονδιακή Δημοκρατία,  - Hermann C. Starck Berlin GmbH, Duesseldorf, Ομοσπονδιακή Δημοκρατία,  - Lonza-Werke GmbH, Waldshut-Tiengen, Ομοσπονδιακή Δημοκρατία,  - Pechiney Electrometallurgie (ex SOFREM), Paris, Γαλλία,  - Samim Abrasivi SpA, San Michele all' Adige, Ιταλία·  Εξαγωγείς εκτός Κοινότητας  Hungalox Handelsgesellschaft mbH, Wien, Αυστρία·  Εισαγωγείς εντός Κοινότητας  - Fa Alfred Hempel GmbH & Co. KG, Duesseldorf, Ομοσπονδιακή Δημοκρατία,  - Mineralienwerke Kuppenheim GmbH, Kuppenheim, Ομοσπονδιακή Δημοκρατία,  - Wilfried Post, Gut Junkerswald, Saar, Ομοσπονδιακή Δημοκρατία,  - Naxos Union, Frankfurt/Main, Ομοσπονδιακή Δημοκρατία.  (7) Η έρευνα ως προς την ύπαρξη ντάμπινγκ κάλυψε την περίοδο από την 1η Ιουλίου 1983 έως τις 30 Ιουνίου 1984.  (8) Σε μεταγενέστερο στάδιο της διαδικασίας, η Επιτροπή πληροφορήθηκε ότι οι ουγγρικές εξαγωγές στην Κοινότητα δεν πραγματοποιούνταν απευθείας, αλλά μέσω μιας εμπορικής εταιρείας που έχει την έδρα της στην Αυστρία και στην οποία ο ούγγρος εξαγωγέας κατέχει τη μειοψηφία των μετοχών. Ύστερα από αίτηση του εξαγωγέα, έγινε διάβημα στην εταιρεία αυτή, η οποία συμφώνησε να συνεργαστεί κατά την έρευνα, επιτρέποντας την επιτόπια επαλήθευση των πληροφοριών που θα έδινε.  Β. Κανονική αξία  (9) Προκειμένου να προσδιορίσει αν οι εισαγωγές από την Ουγγαρία, την Πολωνία και την ΕΣΣΔ αποτέλεσαν αντικείμενο ντάμπινγκ, η Επιτροπή έπρεπε να λάβει υπόψη το γεγονός ότι οι χώρες αυτές δεν έχουν οικονομία αγοράς και επομένως έπρεπε να προσδιορίσει την κανονική αξία σε χώρα με οικονομία αγοράς. Για το σκοπό αυτό οι καταγγέλλοντες πρότειναν την αγορά της Γιουγκοσλαβίας. Δεν προβλήθηκαν αντιρρήσεις ως προς την πρόταση αυτή.  Διαπιστώθηκε ότι ο παραγωγός τεχνητού κορούνδιου στην Γιουγκοσλαβία εφάρμοζε συνήθη κριτήρια κέρδους. Από τους δύο βασικούς τύπους κορούνδιου που λήφθηκαν υπόψη κατά τη διαδικασία διαπιστώθηκε ότι η λευκή ποικιλία κορούνδιου πωλείται με ζημία στη γιουγκοσλάβικη αγορά. Στην περίπτωση αυτή η κανονική αξία κατασκευάστηκε με βάση το σύνολο του κόστους παραγωγής στο οποίο προστέθηκε ένα εύλογο περιθώριο κέρδους. Το περιθώριο βασίστηκε στην αποδοτικότητα άλλων τύπων του υλικού αυτού και στην αποδοτικότητα ομοειδών υλικών, που επεξεργάζεται η επιχείρηση αυτή. Οι τιμές στην εσωτερική αγορά λήφθηκαν σαν βάση για την κανονική αξία για τους άλλους τύπους (καφέ) τεχνητού κορούνδιου. Η μέθοδος που ακολουθήθηκε ήταν ίδια με εκείνη που χρησιμοποιήθηκε στην αρχική διαδικασία.  Γ. Τιμές εξαγωγής  (10) Οι τιμές εξαγωγής καθορίστηκαν με βάση τις τιμές που έχουν πράγματι πληρωθεί ή πρέπει να πληρωθούν για τα προϊόντα που εςισάγονται στην Κοινότητα από ανεξάρτητους εισαγωγείς.  Δ. Σύγκριση  (11) Κατά τη σύγκριση της κανονική αξίας με τις τιμές εξαγωγής, η Επιτροπή έλαβε υπόψη, όταν έκρινε κατάλληλο, τις διαφορές που επιδρούν στη δυνατότητα σύγκρισης των τιμών και οι οποίες απορρέουν από διαφορές στους όρους και τις συνθήκες πώλησης, τα μεταφορικά έξοδα, τους όρους πιστοδότησης, τα συμπληρωματικά έξοδα και τις προμήθειες των πωλητών. Εξάλλου, όπου κρίθηκε κατάλληλο, έγιναν προσαρμογές για να ληφθούν υπόψη διαφορές στα φυσικά χαρακτηριστικά.  Όλες οι συγκρίσεις έγιναν στο στάδιο «εκ του εργοστασίου».  Ε. Περιθώρια ντάμπινγκ  (12) Η προκαταρκτική εξέταση των γεγονότων απέδειξε την ύπαρξη ντάμπινγκ όσον αφορά τις εξαγωγές από την Ουγγαρία, την Πολωνία και την ΕΣΣΔ· τα περιθώρια ντάμπινγκ σε κάθε περίπτωση είναι ίσα προς το ποσό κατά το οποίο η κανονική αξία, όπως έχει καθοριστεί, υπερβαίνει την τιμή εξαγωγής στην Κοινότητα.  (13) Τα περιθώρια αυτά ποικίλλουν ανάλογα με το κράτος μέλος εισαγωγής και τον τύπο του τεχνητού κορούνδιου. Τα περιθώρια, εκφρασμένα σε ποσοστά των τιμών cif στα κοινοτικά σύνορα, του εν λόγω προϊόντος έχουν ως εξής:  1.2.3 //  //  //  //  // Καφέ κορούνδιο   // Λευκό κορούνδιο  //    //   //   // Ουγγαρία   // Δεν  πραγματοποίησε  εξαγωγές   // 26,4 %   // Πολωνία   // 0,1 % (1)   // 12,4 %   // ΕΣΣΔ  // 33,5 %   // Δεν  πραγματοποίησε  εξαγωγές   //    //   //  (1) Θεωρείται ως αμελητέο.  ΣΤ. Ζημία  Διείσδυση των εισαγωγών  (14) Όσον αφορά τη ζημία που προκλήθηκε από τις εισαγωγές τεχνητού κορούνδιου που αποτελούν αντικείμενο ντάμπινγκ, τα αποδεικτικά στοιχεία που διαθέτει η Επιτροπή δείχνουν ότι οι εισαγωγές αυτές στην Κοινότητα από την Ουγγαρία, Πολωνία και ΕΣΣΔ αυξήθηκαν από 8 665 τόνους το 1981 σε 12 295 τόνους το 1984, γεγονός που αντιπροσωπεύει αύξηση 41,9 %.  Το τμήμα της κοινοτικής αγοράς που κατέχει το τεχνητό κορούνδιο καταγωγής Ουγγαρίας, Πολωνίας και ΕΣΣΔ αυξήθηκε από 5,1 % το 1981 σε 7 % το 1984. Η αύξηση αυτή σημειώθηκε στα πλαίσια συνολικής αύξησης της κατανάλωσης ύψους μόνο 4,9 %. Τα στατιστικά στοιχεία αυτά για την αγορά πρέπει να εκτιμηθούν με βάση δύο κύριες σκέψεις. (15) Πρώτον, το τμήμα αγοράς που κατείχαν οι τέσσερις χώρες εξαγωγής τις οποίες αφορούσε η αρχική διαδικασία ήταν 7,9 % το 1981 και 8,1 % το 1984, έτσι ώστε η εξέταση αυτών των τμημάτων αγοράς, σε συνδυασμό με εκείνα των εξαγωγέων τους οποίους αφορά η επέκταση της διαδικασίας, να επιτρέπει μια πιο ρεαλιστική εκτίμηση της συνολικής σπουδαιότητας των εξαγωγών αυτών σε συσχετισμό με την κατανάλωση στην Κοινότητα.  (16) Δεύτερον, ιδιαίτερη προσοχή πρέπει να δοθεί στην ειδική κατάσταση των ουγγρικών εξαγωγών στα πλαίσια των προαναφερομένων στοιχείων.  Οι εξαγωγές αυτές μειώθηκαν σημαντικά μεταξύ του 1981 και του 1984 σε ό,τι αφορά τις επίσημες εμπορικές στατιστικές για τον εν λόγω κώδικα NIMEXE, που περιλαμβάνει όλους τους τύπους και τις ποιότητες κορούνδιου. Οι εισαγωγές ανήλθαν σε 7 190 τόνους το 1981 και 2 820 τόνους το 1984. Τα στοιχεία αυτά θα πρέπει να εκτιμηθούν με βάση τις περιστάσεις υπό τις οποίες σημειώθηκαν. Κατά τη δεκαετία μέχρι τις 31 Μαρτίου 1983, ο ούγγρος εξαγωγέας δεσμευόταν από μια συμφωνία συνεργασίας με έναν κοινοτικό παραγωγό. Βάσει αυτής, ο κοινοτικός παραγωγός παρείχε τεχνολογική βοήθεια και κανονικό κορούνδιο στον ούγγρο εξαγωγέα, και αγόραζε λευκό κορούνδιο από αυτόν. Το μεγαλύτερο μέρος των εισαγωγών λευκού κορούνδιου από την Ουγγαρία ήταν σε μορφή ημικατεργασμένου προϊόντος, το οποίο υφίστατο την τελική επεξεργασία από τον κοινοτικό παραγωγό. Για παράδειγμα, κατά το τελευταίο πλήρες έτος ισχύος της συμφωνίας συνεργασίας, δηλαδή το ημερολογιακό έτος 1982, εισήχθησαν 5 000 τόνοι ημικατεργασμένου προϊόντος, και περίπου 1 750 τόνοι κατεργασμένου, ταξινομημένου υλικού σε κόκκους. Όλες οι πωλήσεις στην Κοινότητα και σε πελάτες τρίτων χωρών (εκτός των χωρών κρατικού εμπορίου) διοχετεύονταν μέσω των εμπορικών υπηρεσιών του κοινοτικού παραγωγού.  Με την λήξη της ισχύος της συμφωνίας αυτής οι ποσότητες που εισάγονταν στην Κοινότητα έπεσαν σε λίγο παραπάνω από το μισό και η πιο σημαντική μεταβολή στη διάρθρωση των εισαγωγών αυτών ήταν η απουσία μεγάλων ποσοτήτων ημικατεργασμένου προϊόντος που προηγουμένως χρησιμοποιείτο συμπληρωματικά στην παραγωγή του κοινοτικού παραγωγού. Οι σημαντικές παραγωγές πλήρως κατεργασμένου προϊόντος συνεχίστηκαν και την εμπορία τους χειριζόταν τώρα η αυστριακή εταιρεία που συνδέεται με τον εξαγωγέα. Σύμφωνα με τα στοιχεία που διαθέτει η Επιτροπή, οι ποσότητες των εισαγωγών αυτών έφθασαν τους 2 820 τόνους κατά την περίοδο αναφοράς από την 1η Ιουλίου 1983 έως τις 30 Ιουνίου 1984, που είναι η περίοδος που έπεται αμέσως μετά τη λήξη της συμφωνίας συνεργασίας, και ίδια ποσότητα σημειώθηκε και το ημερολογιακό έτος 1984. Οι ποσότητες αυτές αντιπροσωπεύουν τμήμα της αγοράς 1,6 % περίπου της συνολικής κοινοτικής κατανάλωσης κατά τις σχετικές περιόδους.  (17) Ο ούγγρος εξαγωγέας ισχυρίστηκε ότι η εξέταση των επίσημων εμπορικών στατιστικών αρκεί για την αναίρεση όλων των κατηγοριών που αφορούν τη ζημία. Το επιχείρημα αυτό βασίζεται στη μεγάλη συνολική πτώση των ουγγρικών εξαγωγών στην Κοινότητα στα πλαίσια της δασμολογικής κλάσης του τεχνητού κορούνδιου μεταξύ των ετών 1981 και 1984. Όμως, το επιχείρημα αυτό δεν ευσταθεί για τους ακόλουθους λόγους.  Πρώτον, δεν είναι δυνατόν να συγκριθούν οι εισαγωγές τεχνητού κορούνδιου από την Ουγγαρία πριν από τις 31 Μαρτίου 1983 με εκείνες που πραγματοποιήθηκαν μετά την ημερομηνία αυτή πάνω στην επιφανειακή βάση του σχετικού κωδικού NIMEXE. Όπως προκύπτει από τα σημεία 15 και 16, οι εισαγωγές πριν από την ημερομηνία αυτή αποτελούσαν ουσιαστικά συμπλήρωμα στην παραγωγική ικανότητα του κοινοτικού παραγωγού, η δυναμικότητα της ηλεκτρικής καμίνου του οποίου ήταν κατώτερη από αυτήν της εγκατάστασης τελικής επεξεργασίας του προϊόντος. Τα τρία τέταρτα σχεδόν των εισαγωγών αποτελούσαν ημικατεργασμένο υλικό που απαιτούσε περαιτέρω επεξεργασία και όλες οι εισαγωγές ήταν, εν πάση περιπτώσει, υπό τον πλήρη εμπορικό έλεγχο του κοινοτικού παραγωγού, ο οποίος είχε τη δυνατότητα, εάν το επιθυμούσε, να εξαγάγει το προϊόν αυτό και να μην το διαθέσει κατ' ανάγκη στην κοινοτική αγορά.  Δεύτερον, πρέπι να σημειωθεί ότι η σύγκριση ανάμεσα στις εισαγόμενες ποσότητες πριν και μετά τις 31 Μαρτίου 1983 πρέπει να γίνει μεταξύ προϊόντων που είναι πραγματικά συγκρίσιμα, δηλαδή του πλήρως κατεργασμένου, ταξινομημένου προϊόντος. Με βάση τη σύγκριση αυτή διαπιστώνεται μια σημαντική αύξηση από 1 750 τόνους κατά το τελευταίο πλήρες ημερολογιακό έτος πριν από τις 31 Μαρτίου 1983 σε 2 820 τόνους κατά την περίοδο από την 1η Ιουλίου 1983 έως τις 30 Ιουνίου 1984, δηλαδή αύξηση 61 %.  (18) Τρίτον, και άλλοι παράγοντες υποδηλώνουν την ύπαρξη απειλής σημαντικής αύξησης στο μέλλον των εξαγομένων ποσοτήτων. Οι σπουδαιότεροι από τους παράγοντες αυτούς είναι: μεγάλη παραγωγική ικανότητα που αντιστοιχεί σε περιορισμένη εγχώρια αγορά· υλικό υψηλής ποιότητας που παράγεται με βάση τις προδιαγραφές FEPA (Federation Europeenne des fabricants de Produits Abrasifs) σε εγκαταστάσεις που έχουν κατασκευαστεί με την τεχνολογική βοήθεια της Κοινότητας· ένα σύνολο πιθανών καταναλωτών που αρχικά εξυπηρετούνταν από τον κοινοτικό παραγωγό, οι εμπορικές υπηρεσίες του οποίου χειρίζονταν προηγουμένως το υλικό αυτό.  Πωλήσεις σε τιμές χαμηλότερες του κανονικού  (19) Όσον αφορά τις τιμές διαπιστώθηκε κατά την έρευνα ότι και οι δύο τύποι του πολωνικού τεχνητού κορούνδιου πωλούνταν σε τιμές 13 έως 20 % χαμηλότερες από τις τιμές των κοινοτικών παραγωγών. Για το καφέ τεχνητό κορούνδιο καταγωγής ΕΣΣΔ τα ποσοστά αυτά κυμαίνονταν από 28 έως 55 %. Στην περί πτωση του λευκού τεχνητού κορούνδιου καταγωγής Ουγγαρίας τα αντίστοιχα ποσοστά ήταν 10 έως 27 %. Σε όλες τις περιπτώσεις η βάση σύγκρισης που χρησιμοποιήθηκε ήταν οι σταθμισμένες μέσες τιμές των κοινοτικών παραγωγών στην κοινοτική αγορά τους οποίους αφορούσαν οι εξεταζόμενες εισαγωγές.  Επιπτώσεις στην κοινοτική βιομηχανία  (20) Μια επίπτωση της συνολικής αύξησης του τμήματος αγοράς των εξαγωγέων που αφορούσαν και οι δύο διαδικασίες -στο γενικότερο πλαίσιο της αύξησης της κοινοτικής κατανάλωσης- υπήρξε η πτώση των πωλήσεων των κοινοτικών παραγωγών. Το τμήμα αγοράς που κατέχουν έπεσε από 74,4 % το 1981 σε 69 % το 1984, που αντιστοιχεί σε πτώση 5 000 τόνων περίπου.  (21) Η κοινοτική παραγωγή δεν επανήλθε το 1984 στα επίπεδά της του 1981, αφού προηγουμένως είχε πέσει στα πιο χαμηλά επίπεδα το 1982/83. Η χρησιμοποίηση της παραγωγικής ικανότητας το 1984 επίσης δεν επανήλθε στο επίπεδο του 1981, παρά την αύξηση της κοινοτικής καταναλώσεως κατά την ίδια περίοδο. Η ανάκαμψη της παραγωγής το 1983/84, επίσης, πρέπει να αποδοθεί σε μεγάλο βαθμό στην αύξηση των εξαγωγών εκτός της Κοινότητας, βελτίωση η οποία αναμένεται να είναι βραχυπρόθεσμη στο βαθμό που αυτή η αύξηση των εξαγωγών οφείλεται σε πρόσκαιρα συναλλαγματικά πλεονεκτήματα.  (22) Η επίπτωση των εισαγωγών σε χαμηλές τιμές από τις χώρες που αφορούν και οι δύο διαδικασίες υπήρξε η συμβολή στη σοβαρή συμπίεση της αποδοτικότητας του σχετικού κλάδου της κοινοτικής βιομηχανίας, που είχε ήδη διαπιστωθεί κατά την αρχική διαδικασία. Την περίοδο αυτή (1983), διαπιστώθηκε ότι οι κοινοτικοί παραγωγοί δεν πραγματοποιούσαν κέρδη, και μάλιστα κάλυπταν μόλις το 73 % του συνολικού κόστους τους (1). Παρ' ότι η αποδοτικότητα των κοινοτικών παραγωγών βελτιώθηκε ελαφρά το 1984 σε σύγκριση με το 1983, παρέμεινε αρνητική ή, στην καλύτερη περίπτωση, οριακή. Η μείωση της απασχόλησης συνεχίστηκε στην συγκεκριμένη κοινοτική βιομηχανία, όπου το συνολικό προσωπικό ανερχόταν σε 1 300 άτομα το 1984 έναντι 1 500 το 1981.  (23) Κατά την εκτίμηση επιπτώσεων που έχουν οι εισαγωγές οι οποίες αποτελούν αντικείμενο ντάμπινγκ στην κοινοτική βιομηχανία, η Επιτροπή εξέτασε τα αποτελέσματα όλων των εισαγωγών που αποτελούν αντικείμενο ντάμπινγκ από όλες τις σχετικές χώρες και τους σχετικούς παραγωγούς. Βρέθηκαν μεγάλες διαφορές στο μερίδιο της αγοράς της κοινοτικής κατανάλωσης που κατείχαν οι εξαγωγείς που ασκούσαν πρακτική ντάμπινγκ. Ορισμένοι εξαγωγείς ισχυρίστηκαν ότι οι επιπτώσεις των εισαγωγών τους στην Κοινότητα πρέπει να εξεταστούν χωριστά και να μη θεωρηθούν ότι προκάλεσαν υλική ζημία λόγω του μικρού και μειωμένου τμήματος που κατέχουν σε αυτήν την αγορά. Πράγματι, το τμήμα της αγοράς της Ουγγαρίας μειώθηκε από 4,3 % της κοινοτικής κατανάλωσης το 1981 σε 1,6 % το 1984, αλλά οι ειδικοί σχετικοί παράγοντες σε αυτήν την περίπτωση εξαγωγέα συζητήθηκαν ήδη στα σημεία 16 και 17. Κατά την ίδια περίοδο, το μερίδιο της αγοράς της Πολωνίας αυξήθηκε από 0,4 σε 2,4 % και το τμήμα της αγοράς της ΕΣΣΔ από 0,4 σε 3 %. Αναλύοντας αν η συνολική εκτίμηση ήταν κατάλληλη σε αυτές τις περιπτώσεις, η Επιτροπή εξέτασε τη δυνατότητα σύγκρισης ως προς τα φυσικά χαρακτηριστικά των εισαγομένων προϊόντων με αυτά που παράγονται στην Κοινότητα, τον όγκο των εισαγωγών και το επίπεδο των τιμών των εισαγομένων προϊόντων σε σύγκριση με τα προϊόντα ίδιου βαθμού ανταγωνιστικότητας που παράγονται στην Κοινότητα. Επίσης, λήφθηκαν υπόψη τα τμήματα της αγοράς που κατείχαν οι σχετικοί εξαγωγείς στην αρχική διαδικασία τεχνητού κορούνδιου, που αναφέρθηκαν στο σημείο 15. Με βάση αυτή την εξέταση προέκυψε ότι οι εισαγωγείς που αποτελούν αντικείμενο ντάμπινγκ από τους εν λόγω εξαγωγείς πρέπει να θεωρηθούν ότι προκαλούν υλική ζημία στην κοινοτική βιομηχανία, και ότι οι εισαγωγές αυτές πραγματοποιήθηκαν με τέτοιους όρους ώστε, εάν η Επιτροπή εξέταζε ξεχωριστά οποιονδήποτε εξαγωγέα, αυτό θα αποτελούσε διάκριση έναντι των υπολοίπων. Συνεπώς, η Επιτροπή κατέληξε στο συμπέρασμα ότι, για να καθορισθεί το επίπεδο της ζημίας που προκλήθηκε, πρέπει να εξεταστούν συνολικά οι εισαγωγές που αποτελούν αντικείμενο ντάμπινγκ από όλους τους εξαγωγείς.  (24) Η Επιτροπή εξέτασε αν η ζημία που έχει προκληθεί στην κοινοτική βιομηχανία οφείλεται σε άλλους παράγοντες, όπως εισαγωγές από διαφορετικές πηγές ή η τάση της ζήτησης. Οι εισαγωγές από άλλες πηγές εκτός της Κοινότητας, παρ' όλο που είναι σημαντικές, δεν έχουν τα χαρακτηριστικά ως προς την τιμή και τη συνεχώς αυξανόμενη διείσδυση στην αγορά, η οποία θα επέτρεπε να αποδοθεί σε αυτές η ζημία που περιγράφηκε παραπάνω. Οι ποσότητες παρουσίαζαν μεγάλες διακυμάνσεις κατά τα έτη μεταξύ 1980 και 1984, αλλά η αυξημένη διείσδυση ήταν ασήμαντη, εφόσον στο τέλος αυτής της περιόδου οι εισαγωγές αυτές έφθασαν τους 41 600 τόνους, δηλαδή 1 000 τόνους περισσότερο στην αρχή της περιόδου -αύξηση της τάξεως του 2,4 %. Το γεγονός αυτό έρχεται σε αντίθεση με το ποσοστό της αύξησης όσον αφορά τις εισαγωγές που καλύφθηκαν από τη διαδικασία, όπως φαίνεται στα αριθμητικά στοιχεία που έχουν ήδη δοθεί στο σημείο 14. Όσον αφορά την τάση της ζήτησης, έχει ήδη αναφερθεί ότι η κοινοτική κατανάλωση επεκτάθηκε κατά τη διάρκεια αυτής της περιόδου και ότι οι παραγωγοί της Κοινότητας συνέχισαν ωστόσο να χάνουν τμήμα της αγοράς.  (25) Με βάση την προηγούμενη ανάλυση, οι εισαγωγές που αποτελούν αντικείμενο ντάμπινγκ από την Ουγγαρία, την Πολωνία και την ΕΣΣΔ πρέπει να θεωρηθούν ότι αποτελούν σημαντική αιτία υλικής ζημίας για τους παραγωγούς της Κοινότητας.  Ζ. Το συμφέρον της Κοινότητας  (26) Οι αντιπρόσωποι των μεταποιητικών βιομηχανιών της Κοινότητας προέβαλαν το επιχείρημα ότι η εισαγωγή μέτρων άμυνας δεν είναι προς το συμφέρον της Κοινότητας, επειδή θα τις κάνει λιγότερο ανταγωνιστικές στις εισαγωγές τελικών προϊόντων καταγωγής τρίτων χωρών. Θα τις κάνει επίσης λιγότερο ανταγωνιστικές στις αγορές των τρίτων χωρών στις οποίες εξάγουν πολλές από τις εν λόγω εταιρείες. Τα επιχειρήματα αυτά συσχετίστηκαν σε μεγάλο βαθμό με ειδικούς τομείς της αγοράς, ιδίως με τον τομέα της κατηγορίας λειαντικών εργαλείων χαμηλότερων τιμών.  (27) Ενώ μπορεί να αναμένεται ότι οι αυξήσεις των τιμών στις εισαγωγές τεχνητού κορούνδιου θα έχουν επίπτωση στο κόστος αυτών των καταναλωτών, η Επιτροπή δεν έχει λάβει λεπτομερή στοιχεία που να επιτρέπουν μια ικανοποιητική αξιολόγηση τόσο της έκτασης αυτής της επίπτωσης στο κόστος όσο και του βαθμού στον οποίο το αυξημένο κόστος των μεταποιητικών βιομηχανιών, όταν περνούν σε υψηλότερες τιμές πώλησης, θα οδηγήσει σε επιζήμια αποτελέσματα όσον αφορά τον κύκλο εργασιών και τη δυνατότητα κέρδους. Επειδή η επίπτωση αυτής της αύξησης των τιμών δεν είναι δυνατόν να υπολογιστεί με βεβαιότητα, αυτές οι υποτιθέμενες δυσκολίες δεν μπορούν να συγκριθούν με τα σοβαρά προβλήματα για τους παραγωγούς της Κοινότητας, που μπορούν να αποδοθούν άμεσα στις εισαγωγές που αποτελούν αντικείμενο ντάμπινγκ, εξαιτίας των οποίων η Επιτροπή κατέληξε στο συμπέρασμα ότι πρέπει να ληφθούν μέτρα.  Η. Ανάληψη υποχρεώσεων  (28) Ο ούγγρος, πολωνός και σοβιετικός εξαγωγέας ενημερώθηκαν σχετικά με τα σημαντικότερα αποτελέσματα της προκαταρκτικής έρευνας και ανέπτυξαν τις απόψεις τους. Κατά συνέπεια, πρότειναν αναλήψεις υποχρεώσεων όσον αφορά τις τιμές που θα έχουν ως αποτέλεσμα οι αναθεωρημένες τιμές εισαγωγής, στην Κοινότητα, τεχνητού κουρούνδιου καταγωγής αυτών των χωρών να εξαλείψουν την πτώση των περιθωρίων ντάμπινγκ και τη ζημία που διαπιστώθηκε προσωρινά, όσον αφορά κάθε εξαγωγέα, κατά τη διάρκεια της έρευνας.  Υπ' αυτές τις συνθήκες, οι αναλήψεις υποχρεώσεων που προτείνουν οι εισαγωγείς γίνονται αποδεκτές και, κατά συνέπεια, η έρευνα μπορεί να περατωθεί χωρίς την επιβολή δασμών αντιντάμπινγκ.  (29) Η συμβουλευτική επιτροπή δεν προέβαλε αντιρρήσεις.  (30) Πρέπει να υπευθυμιστεί ότι η Τσεχοσλοβακία και η Λαϊκή Δημοκρατία της Κίνας, για τις οποίες διαπιστώθηκε ότι ασκούσαν πρακτική ντάμπινγκ στην αρχική διαδικασία αντιντάμπινγκ όσον αφορά το τεχνητό κορούνδιο, πρότειναν επίσης ανάληψη υποχρεώσεων όσον αφορά τις τιμές. Αυτές οι αναλήψεις υποχρεώσεων θεωρήθηκαν αποδεκτές και η υπόθεση έκλεισε πάνω σ' αυτή τη βάση.  ΑΠΟΦΑΣΙΖΕΙ:  Άρθρο 1  Γίνονται αποδεκτές οιαναλήψεις υποχρεώσεων που πρότειναν οι:  - Hungarian Aluminium Corporation, Βουδαπέστη, Ουγγαρία, από κοινού με την Hungalox Handelsgellschaft, Βιέννη, Αυστρία,  - Inter-Vis, Βαρσοβία, Πολωνία,  - v/o Stanko import, Μόσχα, ΕΣΣΔ,  όσον αφορά τη διαδικασία αντιντάμπινγκ σχετικά με τις εισαγωγές τεχνητού κορούνδιου καταγωγής Ουγγαρίας, Πολωνίας και ΕΣΣΔ που υπάγεται στη διάκριση 28.20 Β του κοινού δασμολογίου, που αντιστοιχεί στον κώδικα ΝΙΜΕΧΕ 28.20-30.  Άρθρο 2  Περατώνεται η έρευνα σε σχέση με τη διαδικασία αντιντάμπινγκ που αναφέρεται στο άρθρο 1.  Βρυξέλλες, 17 Σεπτεμβρίου 1986.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. C 261 της 30. 9. 1983, σ. 2.  (3) ΕΕ αριθ. L 340 της 28. 12. 1984, σ. 82.  (4) ΕΕ αριθ. C 201 της 31. 7. 1984, σ. 4.  (1) ΕΕ αριθ. L 255 της 25. 9. 1984, σ. 11.


Avis juridique important

|

31999D0734

1999/734/ΕΚ: Απόφαση του Συμβουλίου, της 8ης Νοεμβρίου 1999, για το διορισμό σουηδών τακτικών και αναπληρωματικών μελών της Επιτροπής των Περιφερειών

Επίσημη Εφημερίδα αριθ. L 296 της 17/11/1999 σ. 0021 - 0021

ΑΠΟΦΑΣΗ ΤΟΥ ΣΥΜΒΟΥΛΙΟΥτης 8ης Νοεμβρίου 1999για το διορισμό σουηδών τακτικών και αναπληρωματικών μελών της Επιτροπής των Περιφερειών(1999/734/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την απόφαση του Συμβουλίου, της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,Εκτιμώντας ότι, μετά την παραίτηση των κυριών Eva-Lisa Birath-Lindvall, Christina Tallberg, Margot Wikström και των κυρίων Göram Färm και Bernth Johnson έμειναν κενές οι αντίστοιχες θέσεις τακτικών μελών της Επιτροπής των Περιφερειών, και ότι μετά την παραίτηση των κυριών Ann Beskow, Ulla Olander, Ulla Norgren και των κυρίων Åke Bengtsson, Lars Bjurström, Arne Jonsson και Siwert Nordwall έμειναν κενές οι αντίστοιχες θέσεις αναπληρωματικών μελών της Επιτροπής των Περιφερειών· οι παραιτήσεις αυτές περιήλθαν εις γνώση του Συμβουλίου στις 8 Ιουλίου και 5, 14 και 15 Οκτωβρίου 1999 αντίστοιχα,Έχοντας υπόψη τις προτάσεις της σουηδικής κυβέρνησης,ΑΠΟΦΑΣΙΖΕΙ:Άρθρο μόνο1. Οι κυρίες Ann Beskow, Anneli Strark και οι κύριοι Uno Aldegren, Rune Hjälm, και Aldo Iskra διορίζονται τακτικά μέλη της Επιτροπής Περιφερειών, εις αντικατάσταση των κυριών Eva-Lisa Birath-Lindvall, Christina Tallberg, Margot Wikström και των κυρίων Göram Färm και Bernth Johnson, για το υπόλοιπο της θητείας των προκατόχων τους, δηλαδή μέχρι τις 25 Ιανουαρίου 2002.2. Οι κυρίες Lena Celion, Lisbeth Rydefjärd, Christina Tallberg και οι κύριοι Bernth Johnson, Hans Klintbom, Jens Nilsson και Malin Risberg διορίζονται αναπληρωματικά μέλη της Επιτροπής των Περιφερειών, εις αντικατάσταση των κυριών Ann Beskow, Ulla Olander, Ulla Norgren και των κυριών Åke Bengtsson, Lars Bjurström, Arne Jonsson και Siwert Nordwall, για το υπόλοιπο της θητείας των προκατόχων τους, δηλαδή μέχρι τις 25 Ιανουαρίου 2002.Βρυξέλλες, 8 Νοεμβρίου 1999.Για το ΣυμβούλιοΟ ΠρόεδροςS. NIINISTÖ(1) ΕΕ L 28 της 4.2.1998, σ. 19.


Avis juridique important

|

31982D0460

82/460/EOK: Απόφαση του Συμβουλίου της 24ης Ιουνίου 1982 περί της σύστασης για τη συμπλήρωση του παραρτήματος IV της σύμβασης για την προστασία του Ρήνου από τη χημική ρύπανση

Επίσημη Εφημερίδα αριθ. L 210 της 19/07/1982 σ. 0008 - 0009 Φινλανδική ειδική έκδοση: Κεφάλαιο 11 τόμος 10 σ. 0116  Ισπανική ειδική έκδοση: Κεφάλαιο 15 τόμος 3 σ. 0213  Σουηδική ειδική έκδοση: Κεφάλαιο 11 τόμος 10 σ. 0116  Πορτογαλική ειδική έκδοση : Κεφάλαιο 15 τόμος 3 σ. 0213

ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Ιουνίου 1982 περί της συστάσεως για τη συμπλήρωση του παραρτήματος IV της συμβάσεως για την προστασία του Ρήνου από τη χημική ρύπανσηΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής(1),  τη γνώμη του Ευρωπαϊκού Κοινοβουλίου(2),  τη γνώμη της Οικονομικής και Κοινωνικής Επιτροπής(3),  Εκτιμώντας:  ότι, με την απόφαση 77/586/ΕΟΚ του Συμβουλίου της 25ης Ιουλίου 1977(4), η Ευρωπαϊκή Οικονομική Κοινότης έχει συνάψει τη σύμβαση για την προστασία του Ρήνου από τη χημική ρύπανση (εφεξής καλούμενη "χημική σύμβαση") και το πρόσθετο σύμφωνο της συμφωνίας  που υπεγράφη στη Βέρνη στις 29 Απριλίου 1963 περί της Διεθνούς Επιτροπής για την Προστασία του Ρήνου από τη Ρύπανση (εφεξής καλούμενη "Διεθνής Επιτροπή")- ότι, σύμφωνα με το άρθρο 5 της χημικής συμβάσεως, η Διεθνής Επιτροπή προτείνει οριακές τιμές για τις απορρίψεις ορισμένων ουσιών στα επιφανειακά ύδατα της λεκάνης του Ρήνου, μέσω τροποποιήσεων του παραρτήματος IV της συμβάσεως- ότι, σύμφωνα με το άρθρο  14 της συμβάσεως, για να τεθούν σε ισχύ οι τροποποιήσεις αυτές, είναι αναγκαία η ομόφωνη έγκρισή τους από τα συμβαλλόμενα μέρη της χημικής συμβάσεως- ότι η Διεθνής Επιτροπή επεξεργάσθηκε οριακές τιμές για τον υδράργυρο υπό μορφή συστάσεως που αποβλέπει στη συμπλήρωση του παραρτήματος IV της χημικής συμβάσεως- ότι, η Κοινότης, ως συμβαλλόμενο μέρος της χημικής Συμβάσεως, πρέπει να εγκρίνει την εν λόγω σύσταση,  ΑΠΟΦΑΣΙΖΕΙ:   Άρθρο 1  Η σύσταση της Διεθνούς Επιτροπής για την προστασία του Ρήνου από τη ρύπανση, η οποία αποβλέπει στη συμπλήρωση του παραρτήματος IV της συμβάσεως για την προστασία του Ρήνου από τη χημική ρύπανση που υπεγράφη στη Βόννη στις 3 Δεκεμβρίου 1976,  εγκρίνεται εξ ονόματος της Ευρωπαϊκής Οικονομικής Κοινότητας.  Το κείμενο της συστάσεως επισυνάπτεται στην παρούσα απόφαση.   Άρθρο 2  Ο Πρόεδρος του Συμβουλίου κοινοποιεί στην κυβέρνηση της Ελβετικής Συνομοσπονδίας την έγκριση της συστάσεως που αναφέρεται στο άρθρο 1, σύμφωνα με τις διαδικασίες που ορίζονται από τη χημική σύμβαση.  Έγινε στο Λουξεμβούργο, στις 24 Ιουνίου 1982.  Για το Συμβούλιο Ο Πρόεδρος F. AERTS  (1) ΕΕ αριθ. C 180 της 18. 7. 1980, σ.10.  (2) ΕΕ αριθ. C 291 της 10. 11. 1980, σ. 57.  (3) ΕΕ αριθ. C 348 της 31. 12. 1980, σ. 1.  (4) ΕΕ αριθ. L 240 της 19.9.1977, σ. 35.     Σύσταση της Διεθνούς Επιτροπής για την Προστασία του Ρήνου από τη Ρύπανση η οποία αποβλέπει στη συμπλήρωση του παραρτήματος IV της συμβάσεως για την προστασία του Ρήνου από τη χημική ρύπανση που υπεγράφη στη Βόννη στις 3 Δεκεμβρίου 1976  Η  Διεθνής Επιτροπή για την Προστασία του Ρήνου από τη Ρύπανση,  αναφερόμενη στη σύμβαση για την προστασία του Ρήνου από τη χημική ρύπανση, η οποία υπεγράφη στη Βόννη στις 3 Δεκεμβρίου 1976,  λαμβάνοντας υπόψη, ιδίως, τα άρθρο 3, 4, 5 και 14 της εν λόγω συμβάσεως,  προτείνει, στα συμβαλλόμενα μέρη της συμβάσεως, τη συμπλήρωση του παραρτήματος IV της συμβάσεως της 3 Δεκεμβρίου 1976, όσον αφορά τον υδράργυρο, ως εξής:    ΟΡΙΑΚΕΣ ΤΙΜΕΣ (Άρθρο 5)  "" ID="1">Υδράργυρος> ID="2">Εγκαταστάσεις ηλεκτρολύσεως χλωριούχων αλάτων αλκαλίων> ID="3">Οι οριακές τιμές εκφραζόμενες σε μέγιστη συγκέντρωση υδραργύρου υπολογίζονται δια διαιρέσεως των οριακών τιμών που εκφράζονται σε  μέγιστη ποσότητα υδραργύρου δια της ποσότητας ύδατος που χρησιμοποιείται ανά τόνο παραγωγικής ικανότητας χλωρίου> ID="4">Σε μηνιαίο μέσο όρο 0,5 γραμμάρια υδραργύρου ανά τόνο παραγωγικής ικανότητας χλωρίου. Εντούτοις, σε ημερήσιο μέσο όρο, 2 γραμμάρια  υδραργύρου ανά τόνο παραγωγικής ικανότητας χλωρίου> ID="5">1η Ιουλίου 1983> ID="6">Οι οριακές τιμές που αναγράφονται στις προηγούμενες στήλες πρέπει να εφαρμοστούν στον υδράργυρο που προέρχεται από τη διαδικασία της παραγωγής και πρέπει να τηρούνται  στην έξοδο των εγκαταστάσεων παραγωγής. Όσον αφορά τις μεθόδους μετρήσεως, αναλύσεως και δειγματοληψίας, βλέπε τη σύσταση της Διεθνούς Επιτροπής της 28ηςΔεκεμβρίου 1979"> Κατ' εφαρμογή των άρθρων 14 και 19 της συμβάσεως, οι διατάξεις που περιέχονται στον ανωτέρω πίνακα θα αρχίσουν να ισχύουν μετά την ομόφωνη έγκριση από τα συμβαλλόμενα μέρη της συμβάσεως. Τα συμβαλλόμενα μέρη θα κοινοποιήσουν την έγκρισή τους στην  κυβέρνηση της Ελβετικής Συνομοσπονδίας, η οποία με τη σειρά της θα βεβαιώσει την παραλαβή των δηλώσεων αυτών.


title: Απόφαση 2013/355/ΚΕΠΠΑ του Συμβουλίου, της 3ης Ιουλίου 2013 , για την τροποποίηση και την παράταση της κοινής δράσης 2005/889/ΚΕΠΠΑ σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah)

text:
               4.7.2013

               EL

               Επίσημη Εφημερίδα της Ευρωπαϊκής Ένωσης

               L 185/16

         ΑΠΌΦΑΣΗ 2013/355/ΚΕΠΠΑ ΤΟΥ ΣΥΜΒΟΥΛΊΟΥ
   της 3ης Ιουλίου 2013
   για την τροποποίηση και την παράταση της κοινής δράσης 2005/889/ΚΕΠΠΑ σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 25 Νοεμβρίου 2005, το Συμβούλιο υιοθέτησε την κοινή δράση 2005/889/ΚΕΠΠΑ (1).

               (2)

               Στις 25 Ιουνίου 2012, το Συμβούλιο εξέδωσε την απόφαση 2012/332/ΚΕΠΠΑ (2) για την τροποποίηση της κοινής δράσης 2005/889/ΚΕΠΠΑ και την παράτασή της μέχρι τις 30 Ιουνίου 2013.

               (3)

               Στις 7 Ιουνίου 2013, η Επιτροπή Πολιτικής και Ασφάλειας συνέστησε την παράταση της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) για 12 επιπλέον μήνες μέχρι τις 30 Ιουνίου 2014.

               (4)

               Η EU BAM Rafah θα πρέπει να παραταθεί περαιτέρω από την 1η Ιουλίου 2013 μέχρι την 30ή Ιουνίου 2014 βάσει της τρέχουσας εντολής.

               (5)

               Η EU BAM Rafah θα διεξαχθεί στο πλαίσιο κατάστασης η οποία ενδέχεται να επιδεινωθεί και θα μπορούσε να αποτελέσει τροχοπέδη στην εκπλήρωση των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κοινή δράση 2005/889/ΚΕΠΠΑ τροποποιείται ως εξής:

               1)

               Το άρθρο 5 τροποποιείται ως εξής:

                           α)

                           παρεμβάλλεται η ακόλουθη παράγραφος:
                           «1α.   Ο αρχηγός αποστολής θα είναι ο εκπρόσωπος της αποστολής. Ο αρχηγός αποστολής μπορεί να αναθέτει διαχειριστικά καθήκοντα σε θέματα προσωπικού και οικονομικής φύσεως στα μέλη της αποστολής, υπό τη γενική ευθύνη του.»·

                           β)

                           η παράγραφος 4 διαγράφεται.

               2)

               Το άρθρο 8 παράγραφος 3 αντικαθίσταται από το ακόλουθο κείμενο:
               «3.   Οι όροι εργασίας και τα δικαιώματα και οι υποχρεώσεις για το διεθνές και τοπικό προσωπικό καθορίζονται στις συμβάσεις που συνάπτονται μεταξύ της EU BAM Rafah και του ενδιαφερόμενου μέλους του προσωπικού.».

               3)

               Προστίθεται το ακόλουθο άρθρο:
               «Άρθρο 12α
               Νομικές ρυθμίσεις
               Η EU BAM Rafah έχει την ικανότητα να παρέχει υπηρεσίες και προμήθειες, να συνάπτει συμβάσεις και να συμφωνεί σε διοικητικές ρυθμίσεις, να απασχολεί προσωπικό, να διατηρεί τραπεζικούς λογαριασμούς, να αγοράζει και να διαθέτει περιουσιακά στοιχεία και να εξοφλεί τα χρέη της, καθώς και να είναι διάδικος, εφόσον απαιτείται για την εφαρμογή της παρούσας κοινής δράσης.».

               4)

               Το άρθρο 13 αντικαθίσταται από το ακόλουθο κείμενο:
               «Άρθρο 13
               Δημοσιονομικές διατάξεις
               1.   Το ποσό δημοσιονομικής αναφοράς που προορίζεται να καλύψει τις δαπάνες της EU BAM Rafah για την περίοδο από την 25η Νοεμβρίου 2005 έως την 31η Δεκεμβρίου 2011 ανέρχεται σε 21 570 000 EUR.
               Το ποσό δημοσιονομικής αναφοράς που προορίζεται να καλύψει τις δαπάνες της EU BAM Rafah για την περίοδο από την 1η Ιανουαρίου 2012 έως την 30ή Ιουνίου 2012 ανέρχεται σε 970 000 EUR.
               Το ποσό δημοσιονομικής αναφοράς που προορίζεται να καλύψει τις δαπάνες της EU BAM Rafah για την περίοδο από την 1η Ιουλίου 2012 έως την 30ή Ιουνίου 2013 ανέρχεται σε 980 000 EUR.
               Το ποσό δημοσιονομικής αναφοράς που προορίζεται να καλύψει τις δαπάνες της EU BAM Rafah για την περίοδο από την 1η Ιουλίου 2013 έως την 30ή Ιουνίου 2014 ανέρχεται σε 940 000 EUR.
               2.   Η διαχείριση όλων των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης. Επιτρέπεται να συμμετέχουν σε προσκλήσεις υποβολής προσφορών υπήκοοι τρίτων κρατών που συμβάλλουν στη χρηματοδότηση της αποστολής, υπήκοοι των χωρών υποδοχής και, εάν αυτό απαιτείται λόγω των επιχειρησιακών αναγκών της αποστολής, υπήκοοι γειτονικών χωρών.
               3.   Η EU BAM Rafah είναι υπεύθυνη για την εκτέλεση του προϋπολογισμού της αποστολής. Προς τούτο, η αποστολή υπογράφει συμφωνία με την Επιτροπή.
               4.   Η EU BAM Rafah είναι υπεύθυνη για τυχόν αξιώσεις και υποχρεώσεις που απορρέουν από την εκτέλεση της εντολής η οποία αρχίζει την 1η Ιουλίου 2013, με εξαίρεση τις αξιώσεις που αφορούν σοβαρά παραπτώματα του αρχηγού αποστολής, για τα οποία φέρει αυτός την ευθύνη.
               5.   Οι χρηματοδοτικές ρυθμίσεις τηρούν τη δομή διοίκησης όπως προβλέπεται στα άρθρα 4, 4α και 5 και τις επιχειρησιακές απαιτήσεις της EU BAM Rafah, συμπεριλαμβανομένης της συμβατότητας του εξοπλισμού και της διαλειτουργικότητας των ομάδων του.
               6.   Οι δαπάνες είναι επιλέξιμες από την ημερομηνία έναρξης ισχύος της παρούσας κοινής δράσης.».

               5)

               Στο άρθρο 16, το δεύτερο εδάφιο αντικαθίσταται από το ακόλουθο κείμενο:
               «Λήγει στις 30 Ιουνίου 2014.».

               6)

               Το άρθρο 17 διαγράφεται.

         Άρθρο 2
   Η παρούσα απόφαση αρχίζει να ισχύει την ημέρα έκδοσής της.
   Εφαρμόζεται από την 1η Ιουλίου 2013.

      Βρυξέλλες, 3 Ιουλίου 2013.

            Για το Συμβούλιο

            Ο Πρόεδρος

         L. LINKEVIČIUS

      (1)  ΕΕ L 327 της 14.12.2005, σ. 28.

      (2)  ΕΕ L 165 της 26.6.2012, σ. 71.


Σημαντική ανακοίνωση νομικού περιεχομένου

|

E2002C0177

2002/177/: Απόφαση της Εποπτεύουσας αρχής της ΕΖΕΣ αριθ. 177/02/COL, της 30ής Οκτωβρίου 2002, σχετικά με τα καθήκοντα των συμβούλων ακροάσεων σε ορισμένες διαδικασίες ανταγωνισμού

Επίσημη Εφημερίδα αριθ. L 080 της 27/03/2003 σ. 0027 - 0031

Απόφαση της Εποπτεύουσας αρχής της ΕΖΕΣαριθ. 177/02/COLτης 30ής Οκτωβρίου 2002σχετικά με τα καθήκοντα των συμβούλων ακροάσεων σε ορισμένες διαδικασίες ανταγωνισμούΗ ΕΠΟΠΤΕΥΟΥΣΑ ΑΡΧΗ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο(1), ιδιαίτερα το άρθρο 55,τη συμφωνία μεταξύ των κρατών ΕΖΕΣ για την ίδρυση Εποπτεύουσας Αρχής και Δικαστηρίου(2), και ιδιαίτερα τα άρθρα 13 και 14,Αφού διαβουλεύτηκε με τις χώρες ΕΖΕΣ,Αφού διαβουλεύτηκε με την Επιτροπή των Ευρωπαϊκών Κοινοτήτων,Εκτιμώντας τα ακόλουθα:Το δικαίωμα των μερών και των ενδιαφερόμενων τρίτων σε ζητήματα ανταγωνισμού να ακούγονται πριν από τη λήψη οριστικής απόφασης που επηρεάζει τα συμφέροντά τους αποτελεί θεμελιώδη αρχή του δικαίου ΕΟΧ.Το δικαίωμα αυτό αναφέρεται στα κεφάλαια IV, XIII και XIV του πρωτοκόλλου 4 της συμφωνίας Εποπτεύουσας Αρχής και Δικαστηρίου.Η Εποπτεύουσα Αρχή ΕΖΕΣ πρέπει να μεριμνά για την κατοχύρωση του δικαιώματος αυτού κατά τις διαδικασίες εφαρμογής των κανόνων ανταγωνισμού.Η διεξαγωγή διοικητικών διαδικασιών θα πρέπει ως εκ τούτου να ανατίθεται σε ανεξάρτητο πρόσωπο με εμπειρία σε θέματα ανταγωνισμού, το οποίο να διαθέτει την ακεραιότητα που είναι αναγκαία για να συμβάλει στην αντικειμενικότητα, στη διαφάνεια και στην αποτελεσματικότητα αυτών των διαδικασιών.Για να εξασφαλιστεί η ανεξαρτησία των συμβούλων ακροάσεων πρέπει αυτός να υπαχθεί διοικητικά στο μέλος της Εποπτεύουσας Αρχής που είναι αρμόδιο για θέματα ανταγωνισμού.Τα καθήκοντα του συμβούλου ακροάσεων κατά τις διαδικασίες ανταγωνισμού θα πρέπει να προσδιορισθούν κατά τρόπο που να διαφυλάσσεται το δικαίωμα ακρόασης σε όλη τη διάρκεια της διαδικασίας.Η παρούσα απόφαση δεν πρέπει να θίγει τους γενικούς κανόνες περί χορήγησης ή απαγόρευσης πρόσβασης στα έγγραφα που ευρίσκονται στην κατοχή της Εποπτεύουσας Αρχής της ΕΖΕΣ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:I.Άρθρο 1Η Εποπτεύουσα Αρχή της ΕΖΕΣ διορίζει, όταν απαιτείται για τη διεξαγωγή των διαδικασιών της σε υποθέσεις ανταγωνισμού, έναν ή περισσότερους συμβούλους ακροάσεων (εφεξής "σύμβουλοι ακροάσεων"), οι οποίοι μεριμνούν ώστε να γίνεται σεβαστή η ουσιαστική άσκηση του δικαιώματος της ακρόασης κατά τις διαδικασίες ανταγωνισμού ενώπιον της Εποπτεύουσας Αρχής σύμφωνα με τα άρθρα 53, 54 και 57 της συμφωνίας για τον ΕΟΧ(3).Άρθρο 21. Κάθε διακοπή, παύση ή αλλαγή των καθηκόντων του συμβούλου ακροάσεων με οποιαδήποτε διαδικασία, αποτελεί το αντικείμενο αιτιολογημένης απόφασης της Εποπτεύουσας Αρχής.2. Κατά την εκτέλεση των καθηκόντων τους, οι σύμβουλοι ακροάσεων ενεργούν ανεξάρτητα και προσαρτώνται, για διοικητικούς σκοπούς, στο αρμόδιο για τον ανταγωνισμό μέλος της Εποπτεύουσας Αρχής (στο εξής "αρμόδιο μέλος της Εποπτεύουσας Αρχής").3. Όταν ο σύμβουλος ακροάσεων αδυνατεί να εκτελέσει τα καθήκοντά του, το αρμόδιο μέλος της Εποπτεύουσας Αρχής, κατά περίπτωση, σε συνεννόηση με το σύμβουλο ακροάσεων, ορίζει άλλον υπάλληλο, ο οποίος δεν εμπλέκεται στην εξεταζόμενη υπόθεση, προκειμένου να εκτελέσει τα καθήκοντα του συμβούλου ακροάσεων.Άρθρο 31. Κατά την άσκηση των καθηκόντων τους, οι σύμβουλοι ακροάσεων λαμβάνουν υπόψη την ανάγκη ουσιαστικής εφαρμογής των κανόνων ανταγωνισμού σύμφωνα με την ισχύουσα νομοθεσία ΕΟΧ και τις αρχές που έχουν θεσπισθεί από το Δικαστήριο ΕΖΕΣ(4) και το Δικαστήριο και το Πρωτοδικείο των Ευρωπαϊκών Κοινοτήτων.2. Οι σύμβουλοι ακροάσεων τηρούνται ενήμεροι από τον αρμόδιο για τον ανταγωνισμό διευθυντή για την πορεία της διαδικασίας μέχρι το στάδιο της σύνταξης του σχεδίου απόφασης που πρόκειται να υποβληθεί στο αρμόδιο μέλος της Εποπτεύουσας Αρχής.3. Οι σύμβουλοι ακροάσεων μπορούν να υποβάλουν στο αρμόδιο μέλος παρατηρήσεις ως προς οποιοδήποτε θέμα ανακύπτει σε οποιαδήποτε διαδικασία κινεί η Εποπτεύουσα Αρχή της ΕΖΕΣ για την εφαρμογή των κανόνων ανταγωνισμού.Άρθρο 41. Οι σύμβουλοι ακροάσεων οργανώνουν και διεξάγουν τις ακροάσεις που προβλέπονται στις διατάξεις εφαρμογής των άρθρων 53, 54 και 57 της συμφωνίας ΕΟΧ σύμφωνα με τα άρθρα 5 έως 13 της παρούσας απόφασης.2. Οι διατάξεις που αναφέρονται στην παράγραφο 1 είναι:α) Το κεφάλαιο IV του πρωτοκόλλου 4 της συμφωνίας για την ίδρυση Εποπτεύουσας Αρχής και Δικαστηρίου·β) το κεφάλαιο ΧIV του πρωτοκόλλου 4 της συμφωνίας για την ίδρυση Εποπτεύουσας Αρχής και Δικαστηρίου.Άρθρο 5Οι σύμβουλοι ακροάσεων μεριμνούν για την ορθή διεξαγωγή της ακρόασης και συμβάλλουν στην αντικειμενικότητα της ίδιας της ακρόασης και κάθε απόφασης που λαμβάνεται στη συνέχεια. Οι σύμβουλοι ακροάσεων επιδιώκουν ιδίως να εξασφαλίσουν ότι κατά την προετοιμασία των σχεδίων αποφάσεων της Εποπτεύουσας Αρχής της ΕΖΕΣ λαμβάνονται δεόντως υπόψη όλα τα σχετικά πραγματικά περιστατικά, είτε ευμενή είτε δυσμενή για τα εμπλεκόμενα μέρη, συμπεριλαμβανομένων των πραγματικών στοιχείων που αφορούν τη βαρύτητα της παράβασης.Άρθρο 61. Οι αιτήσεις ακρόασης εκ μέρους ενδιαφερόμενων τρίτων, ανεξάρτητα αν πρόκειται για πρόσωπα, επιχειρήσεις ή ενώσεις προσώπων ή επιχειρήσεων, υποβάλλονται γραπτά, συνοδευόμενες από γραπτή δήλωση όπου επεξηγείται το συμφέρον του αιτούντος από την έκβαση της διαδικασίας.2. Οι αποφάσεις για το αν θα ακουστούν τρίτοι λαμβάνονται μετά από διαβούλευση με τον αρμόδιο για τον ανταγωνισμό διευθυντή.3. Όταν διαπιστώνεται ότι ο αιτών δεν αποδεικνύει συμφέρον επαρκές ώστε να τύχει ακρόασης, ενημερώνεται γραπτώς για τους λόγους αυτής της διαπίστωσης. Ορίζεται προθεσμία, εντός της οποίας μπορεί να υποβάλει γραπτές τυχόν περαιτέρω παρατηρήσεις.Άρθρο 71. Αιτήσεις προφορικής ακρόασης υποβάλλονται στο πλαίσιο των παρατηρήσεων του αιτούντος επί επιστολών που του έχει αποστείλει η Εποπτεύουσα Αρχή της ΕΖΕΣ.2. Οι επιστολές που αναφέρονται ανωτέρω στην παράγραφο 1 είναι οι ακόλουθες:α) οι συνοδεύουσες τις κοινοποιήσεις αιτιάσεων·β) οι προσκλήσεις για υποβολή γραπτών παρατηρήσεων από τρίτους που έχουν αποδείξει ότι έχουν επαρκές, συμφέρον ώστε να ακουσθούν·γ) οι επιστολές με τις οποίες πληροφορείται ο καταγγέλλων ότι, κατά την άποψη της Εποπτεύουσας Αρχής ΕΖΕΣ, δεν υπάρχουν επαρκείς λόγοι που να θεμελιώνουν παράβαση και καλείται να υποβάλει γραπτώς τυχόν περαιτέρω παρατηρήσεις.3. Οι αποφάσεις για το αν θα ακουστούν αιτούντες λαμβάνονται μετά από διαβούλευση με τον αρμόδιο για τον ανταγωνισμό διευθυντή.Άρθρο 81. Όταν πρόσωπο, επιχείρηση ή ένωση προσώπων ή επιχειρήσεων έλαβαν μία ή περισσότερες από τις επιστολές που αναφέρονται στο άρθρο 7 παράγραφος 2, της παρούσας απόφασης και έχουν λόγους να πιστεύουν ότι η Εποπτεύουσα Αρχή της ΕΖΕΣ έχει στην κατοχή της έγγραφα τα οποία δεν τους έχουν κοινοποιηθεί και τα οποία είναι αναγκαία για την άσκηση του δικαιώματος ακρόασης, μπορούν να ζητήσουν πρόσβαση στα έγγραφα αυτά με αιτιολογημένη αίτηση.2. Η αιτιολογημένη απόφαση σχετικά με οποιαδήποτε τέτοια αίτηση κοινοποιείται στο πρόσωπο, στην επιχείρηση ή στην ένωση που υπέβαλε την αίτηση, καθώς και σε κάθε άλλο πρόσωπο, επιχείρηση ή ένωση που εμπλέκεται στη διαδικασία.Άρθρο 9Όταν υπάρχει η πρόθεση να αποκαλυφθούν πληροφορίες που είναι δυνατόν να αποτελούν επιχειρηματικό απόρρητο, η ενδιαφερόμενη επιχείρηση ενημερώνεται γραπτώς για την πρόθεση αυτή καθώς και για τους σχετικούς λόγους. Τάσσεται προθεσμία εντός της οποίας η επιχείρηση μπορεί να υποβάλει γραπτώς τυχόν παρατηρήσεις.Όταν η ενδιαφερόμενη επιχείρηση αντιτίθεται στην αποκάλυψη των πληροφοριών, αλλά διαπιστώνεται ότι οι πληροφορίες αυτές δεν τυγχάνουν προστασίας και μπορούν συνεπώς να αποκαλυφθούν, εκδίδεται σχετική αιτιολογημένη απόφαση, η οποία κοινοποιείται στην ενδιαφερόμενη επιχείρηση. Στην απόφαση αυτή προσδιορίζεται η ημερομηνία μετά την οποία πρόκειται να αποκαλυφθούν οι πληροφορίες. Η ημερομηνία αυτή δεν πρέπει να τοποθετείται σε απόσταση μικρότερη της μιας εβδομάδας από την ημερομηνία της κοινοποίησης.Το πρώτο και το δεύτερο εδάφιο εφαρμόζονται κατ' αναλογία και ως προς την αποκάλυψη πληροφοριών με δημοσίευση στο τμήμα ΕΟΧ της Επίσημης Εφημερίδας της Ευρωπαϊκής Ένωσης και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.Άρθρο 10Όταν ένα πρόσωπο, μια επιχείρηση ή ένωση προσώπων ή επιχειρήσεων θεωρούν ότι η προθεσμία που τάσσεται για την απάντηση στην επιστολή που αναφέρεται στο άρθρο 7 παράγραφος 2 είναι πολύ μικρή, μπορούν, εντός της αρχικής προθεσμίας, να ζητήσουν παράταση αυτής της προθεσμίας με αιτιολογημένη σχετική αίτηση. Ο αιτών ενημερώνεται γραπτώς για την έκβαση της αίτησής του.Άρθρο 11Όταν ενδείκνυται για την ορθή προετοιμασία της ακρόασης, και ιδίως προκειμένου να αποσαφηνισθούν κατά το δυνατόν περισσότερο τα πραγματικά περιστατικά, οι σύμβουλοι ακροάσεων, μπορούν, μετά από διαβούλευση με τον αρμόδιο για τον ανταγωνισμό διευθυντή, να παράσχουν στα μέλη που καλούνται σε ακρόαση κατάλογο των θεμάτων ως προς τα οποία οι σύμβουλοι ακροάσεων επιθυμούν να του γνωστοποιήσουν εκ των προτέρων την άποψή τους.Για το σκοπό αυτό, και μετά από διαβούλευση με τον αρμόδιο διευθυντή, οι σύμβουλοι ακροάσεων μπορούν να συγκαλέσουν σύσκεψη με τα μέρη που καλούν σε ακρόαση και, κατά περίπτωση, με το προσωπικό της Εποπτεύουσας Αρχής της ΕΖΕΣ, στο πλαίσιο της προετοιμασίας για την καθαυτή ακρόαση.Οι σύμβουλοι ακροάσεων μπορούν επίσης να ζητήσουν από τα πρόσωπα τα οποία έχουν προτείνει για ακρόαση τα μέρη που εκλήθησαν σε ακρόαση να προβούν σε εκ των προτέρων γραπτή κοινοποίηση του ουσιώδους περιεχόμενου της επικείμενης κατάθεσής τους.Άρθρο 121. Μετά από διαβούλευση με τον αρμόδιο διευθυντή, οι σύμβουλοι ακροάσεων ορίζουν την ημερομηνία, τη διάρκεια και τον τόπο της ακρόασης. Σε περίπτωση που ζητηθεί αναβολή, οι σύμβουλοι ακροάσεων αποφασίζουν αν θα την επιτρέψουν.2. Οι σύμβουλοι ακροάσεων είναι πλήρως υπεύθυνοι για τη διεξαγωγή της ακρόασης.3. Οι σύμβουλοι ακροάσεων αποφασίζουν αν θα πρέπει να επιτραπεί η κατάθεση νέων εγγράφων κατά τη διάρκεια της ακρόασης, ποια πρόσωπα θα πρέπει να συμμετάσχουν στην ακρόαση για λογαριασμό ενός μέρους και κατά πόσον η ακρόαση των ενδιαφερομένων πρέπει να γίνει χωριστά ή με παρουσία και άλλων προσώπων που παρίστανται κατά την ακρόαση.4. Όταν ενδείκνυται για τις ανάγκες της κατοχύρωσης του δικαιώματος ακρόασης, οι σύμβουλοι ακροάσεων μπορούν, μετά από διαβούλευση με τον αρμόδιο διευθυντή, να παράσχουν σε πρόσωπα, επιχειρήσεις ή ενώσεις προσώπων ή επιχειρήσεων τη δυνατότητα να υποβάλουν γραπτώς περαιτέρω παρατηρήσεις μετά την περάτωση της προφορικής ακρόασης. Οι σύμβουλοι ακροάσεων ορίζουν την ημερομηνία μέχρι την οποία είναι δυνατόν να υποβληθούν αυτές οι περαιτέρω παρατηρήσεις. Η Εποπτεύουσα Αρχή της ΕΖΕΣ δεν είναι υποχρεωμένη να λάβει υπόψη τις γραπτές παρατηρήσεις που παραλαμβάνονται μετά την ημερομηνία αυτή.Άρθρο 131. Οι σύμβουλοι ακροάσεων υποβάλλουν στο αρμόδιο μέλος της Εποπτεύουσας Αρχής έκθεση σχετικά με την ακρόαση και τα συμπεράσματα που συνήγαγαν από αυτή, με μνεία του σεβασμού του δικαιώματος ακρόασης. Οι παρατηρήσεις που περιλαμβάνονται στην έκθεση αυτή αφορούν διαδικαστικά ζητήματα, συμπεριλαμβανομένης της αποκάλυψης εγγράφων και της πρόσβασης σε φακέλους, τις προθεσμίες για τις απαντήσεις στην κοινοποίηση αιτιάσεων και την ορθή διεξαγωγή της προφορικής ακρόασης.Αντίγραφο της έκθεσης δίδεται στον αρμόδιο για τον ανταγωνισμό διευθυντή.2. Εκτός από την έκθεση που αναφέρεται στην παράγραφο 1 οι σύμβουλοι ακροάσεων μπορούν να διατυπώνουν παρατηρήσεις ως προς την περαιτέρω πορεία της διαδικασίας. Οι εν λόγω παρατηρήσεις ενδέχεται να αφορούν, μεταξύ άλλων, την ανάγκη συμπληρωματικής ενημέρωσης, την άρση ορισμένων αιτιάσεων ή τη διατύπωση νέων.Άρθρο 14Όταν ενδείκνυται, οι σύμβουλοι ακροάσεων μπορούν να υποβάλουν έκθεση σχετικά με την αντικειμενικότητα έρευνας η οποία είναι δυνατόν να έχει διεξαχθεί με σκοπό την εκτίμηση των επιπτώσεων που έχουν επί του ανταγωνισμού δεσμεύσεις προτεινόμενες σε σχέση με οποιαδήποτε διαδικασία που κινείται από την Εποπτεύουσα Αρχή της ΕΖΕΣ κατ' εφαρμογή των διατάξεων που αναφέρονται στο άρθρο 1 της παρούσας απόφασης. Αυτό καλύπτει ιδίως την επιλογή των ερωτηθέντων και την εφαρμοσθείσα μεθοδολογία.Άρθρο 15Οι σύμβουλοι ακροάσεων συντάσσουν, βάσει του σχεδίου απόφασης που υποβάλλεται στη συμβουλευτική επιτροπή που δημιουργήθηκε σύμφωνα με τα άρθρα 53, 54 και 57 της συμφωνίας για τον ΕΟΧ, γραπτή τελική έκθεση σχετικά με τον σεβασμό του δικαιώματος ακρόασης, κατά τα οριζόμενα στο άρθρο 13 παράγραφος 1 της παρούσας απόφασης. Η έκθεση αυτή εξετάζει επίσης κατά πόσον το σχέδιο της απόφασης ασχολείται μόνο με τις αιτιάσεις ως προς τις οποίες έχει δοθεί στα μέρη η δυνατότητα να διατυπώσουν τις απόψεις τους και, εφόσον ενδείκνυται, με την αντικειμενικότητα οποιασδήποτε έρευνας κατά την έννοια του άρθρου 14 της παρούσας απόφασης.Η τελική έκθεση υποβάλλεται στο αρμόδιο μέλος της Εποπτεύουσας Αρχής και στον αρμόδιο για τον ανταγωνισμό διευθυντή. Κοινοποιείται στις αρμόδιες αρχές των κρατών ΕΖΕΣ και, σύμφωνα με τις διατάξεις σχετικά με τη συνεργασία που θεσπίζονται στο πρωτόκολλο 23 και στο πρωτόκολλο 24 της συμφωνίας για τον ΕΟΧ, στην Επιτροπή των Ευρωπαϊκών Κοινοτήτων.Άρθρο 161. Η τελική έκθεση των συμβούλων ακροάσεων επισυνάπτεται στο σχέδιο απόφασης που υποβάλλεται στην Εποπτεύουσα Αρχή, έτσι ώστε να εξασφαλίζεται ότι, όταν η Εποπτεύουσα Αρχή εκδίδει απόφαση σχετικά με συγκεκριμένη υπόθεση, έχει λάβει πλήρη γνώση όλων των σημαντικών πληροφοριών που αφορούν την πορεία της διαδικασίας και το σεβασμό του δικαιώματος ακρόασης.2. Οι σύμβουλοι ακροάσεων δύνανται, μέχρι την τελική έγκριση της απόφασης από την Εποπτεύουσα Αρχή, να τροποποιήσουν την τελική τους έκθεση υπό το φως τυχόν τροποποιήσεων που επήλθαν στο σχέδιο απόφασης.3. Η Εποπτεύουσα Αρχή της ΕΖΕΣ κοινοποιεί στους αποδέκτες της απόφασης την τελική έκθεση των συμβούλων ακροάσεων μαζί με την απόφαση. Δημοσιεύει την τελική έκθεση των συμβούλων ακροάσεων στο τμήμα ΕΟΧ της Επίσημης Εφημερίδας της Ευρωπαϊκής Ένωσης και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, μαζί με την απόφαση, λαμβάνοντας υπόψη το έννομο συμφέρον των επιχειρήσεων για προστασία του επιχειρηματικού τους απορρήτου.II.Το κείμενο στην αγγλική γλώσσα είναι το μόνο αυθεντικό και δημοσιεύεται στο τμήμα ΕΟΧ της Επίσημης Εφημερίδας της Ευρωπαϊκής Ένωσης και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.III.Τα κράτη ΕΖΕΣ ενημερώνονται με αντίγραφο της απόφασης.IV.Η Επιτροπή των Ευρωπαϊκών Κοινοτήτων ενημερώνεται μέσω αντιγράφου της απόφασης.Βρυξέλλες, 30 Οκτωβρίου 2002.Για την Εποπτεύουσα Αρχή της ΕΖΕΣΟ ΠρόεδροςEinar M. Bull(1) Στο εξής αναφερόμενη ως "συμφωνία ΕΟΧ".(2) Στο εξής αναφερόμενη ως "συμφωνία Εποπτεύουσας Αρχής και Δικαστηρίου".(3) Η αρμοδιότητα εξέτασης των μεμονωμένων υποθέσεων που εμπίπτουν στα άρθρα 53 και 54 της συμφωνίας για τον ΕΟΧ κατανέμεται μεταξύ της Εποπτεύουσας Αρχής της ΕΖΕΣ και της Επιτροπής των Ευρωπαϊκών Κοινοτήτων σύμφωνα με τους κανόνες που ορίζονται στο άρθρο 56 της συμφωνίας για τον ΕΟΧ. Μόνο μια αρχή είναι αρμόδια να εξετάζει κάποια συγκεκριμένη υπόθεση.(4) Το άρθρο 6 της συμφωνίας ΕΟΧ ορίζει ότι, "με την επιφύλαξη των μελλοντικών εξελίξεων της νομολογίας, εφόσον οι διατάξεις της παρούσας συμφωνίας είναι κατ' ουσίαν ταυτόσημες με τους αντίστοιχους κανόνες της συνθήκης για την ίδρυση της Ευρωπαϊκής Οικονομικής Κοινότητας και της συνθήκης για την ίδρυση της Ευρωπαϊκής Κοινότητας Άνθρακα και Χάλυβα και με τις πράξεις που εγκρίνονται κατ' εφαρμογήν αυτών των δύο συνθηκών, ερμηνεύονται, κατά τη θέση σε ισχύ και την εφαρμογή τους, σύμφωνα με τις σχετικές αποφάσεις του Δικαστηρίου των Ευρωπαϊκών Κοινοτήτων που έχουν εκδοθεί πριν από την ημερομηνία υπογραφής της παρούσας συμφωνίας". Όσον αφορά τους αντίστοιχους κανόνες που έχουν εκδοθεί μετά την ημερομηνία υπογραφής της συμφωνίας για τον ΕΟΧ, προκύπτει από το άρθρο 3 παράγραφος 2 της συμφωνίας Εποπτεύουσας Αρχής και Δικαστηρίου ότι η Εποπτεύουσα Αρχή της ΕΖΕΣ και το Δικαστήριο ΕΖΕΣ λαμβάνουν δεόντως υπόψη τις αρχές που ορίζονται από αυτές.


title: Απόφαση (ΕΕ) 2016/838 του Συμβουλίου, της 23ης Μαΐου 2016, για τη σύναψη, εξ ονόματος της Ευρωπαϊκής Ένωσης, της συμφωνίας Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου

text:
               28.5.2016

               EL

               Επίσημη Εφημερίδα της Ευρωπαϊκής Ένωσης

               L 141/26

         ΑΠΌΦΑΣΗ (ΕΕ) 2016/838 ΤΟΥ ΣΥΜΒΟΥΛΊΟΥ
   της 23ης Μαΐου 2016
   για τη σύναψη, εξ ονόματος της Ευρωπαϊκής Ένωσης, της συμφωνίας Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217, σε συνδυασμό με το άρθρο 218 παράγραφος 6 στοιχείο α) και το άρθρο 218 παράγραφος 8 δεύτερο εδάφιο, καθώς και το άρθρο 218 παράγραφος 7,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Στις 10 Μαΐου 2010, το Συμβούλιο εξουσιοδότησε την Επιτροπή να αρχίσει διαπραγματεύσεις με τη Γεωργία για τη σύναψη νέας συμφωνίας μεταξύ της Ένωσης και της Γεωργίας με σκοπό την αντικατάσταση της συμφωνίας εταιρικής σχέσης και συνεργασίας (2).

               (2)

               Οι διαπραγματεύσεις αυτές ολοκληρώθηκαν επιτυχώς και η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου («η συμφωνία») μονογραφήθηκε στις 29 Νοεμβρίου 2013.

               (3)

               Σύμφωνα με την απόφαση 2014/494/ΕΕ του Συμβουλίου (3), η συμφωνία υπογράφηκε στις 27 Ιουνίου 2014, με την επιφύλαξη της σύναψής της σε μεταγενέστερη ημερομηνία.

               (4)

               Δυνάμει του άρθρου 218 παράγραφος 7 της Συνθήκης για τη λειτουργία της Ευρωπαϊκής Ένωσης, είναι σκόπιμο το Συμβούλιο να εξουσιοδοτήσει την Επιτροπή να εγκρίνει τροποποιήσεις της συμφωνίας που θα εκδίδονται από την επιτροπή σύνδεσης υπό τη σύνθεσή της για εμπορικά θέματα, όπως καθορίζεται στο άρθρο 408 παράγραφος 4 της συμφωνίας, όπως θα προτείνονται από την υποεπιτροπή για τις γεωγραφικές ενδείξεις δυνάμει του άρθρου 179 της συμφωνίας.

               (5)

               Είναι σκόπιμο να καθοριστούν οι σχετικές διαδικασίες για την προστασία των γεωγραφικών ενδείξεων στις οποίες παρέχεται προστασία δυνάμει της συμφωνίας.

               (6)

               Η συμφωνία δεν θα πρέπει να ερμηνεύεται ως παρέχουσα δικαιώματα ή επιβάλλουσα υποχρεώσεις που μπορούν να προβληθούν άμεσα ενώπιον των δικαστηρίων της Ένωσης ή των κρατών μελών.

               (7)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ένωσης η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου («η συμφωνία») (4).
   Άρθρο 2
   Ο πρόεδρος του Συμβουλίου μεριμνά, εξ ονόματος της Ένωσης, για την κοινοποίηση που προβλέπεται στο άρθρο 431 παράγραφος 1 της συμφωνίας (5).
   Άρθρο 3
   Για τους σκοπούς του άρθρου 179 της συμφωνίας, οι τροποποιήσεις της συμφωνίας μέσω αποφάσεων της υποεπιτροπής για τις γεωγραφικές ενδείξεις εγκρίνονται από την Επιτροπή εξ ονόματος της Ένωσης. Σε περίπτωση που τα ενδιαφερόμενα μέρη δεν μπορούν να επιτύχουν συμφωνία ύστερα από ενστάσεις σχετικά με μια γεωγραφική ένδειξη, η Επιτροπή εγκρίνει θέση με βάση τη διαδικασία του άρθρου 57 παράγραφος 2 του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου (6).
   Άρθρο 4
   1.   Ονομασία που προστατεύεται δυνάμει του υποτμήματος 3 «Γεωγραφικές ενδείξεις» του κεφαλαίου 9 του τίτλου ΙV της συμφωνίας μπορεί να χρησιμοποιείται από κάθε εμπορευόμενο που διαθέτει στο εμπόριο γεωργικά προϊόντα, τρόφιμα, οίνους, αρωματισμένους οίνους ή αλκοολούχα ποτά τα οποία είναι σύμφωνα με τις αντίστοιχες προδιαγραφές.
   2.   Σύμφωνα με το άρθρο 175 της συμφωνίας, τα κράτη μέλη και τα θεσμικά όργανα της Ένωσης επιβάλλουν την προστασία που προβλέπεται στα άρθρα 170 έως 174 της συμφωνίας, καθώς και κατόπιν αιτήσεως ενδιαφερόμενου μέρους.
   Άρθρο 5
   Η συμφωνία δεν ερμηνεύεται ως παρέχουσα δικαιώματα ή επιβάλλουσα υποχρεώσεις που μπορούν να προβληθούν άμεσα ενώπιον των δικαστηρίων της Ένωσης ή των κρατών μελών.
   Άρθρο 6
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 23 Μαΐου 2016.

            Για το Συμβούλιο

            Η Πρόεδρος

         F. MOGHERINI

      (1)  Έγκριση της 18ης Δεκεμβρίου 2014 (δεν έχει ακόμη δημοσιευτεί στην Επίσημη Εφημερίδα).

      (2)  Συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Γεωργίας αφετέρου (ΕΕ L 205 της 4.8.1999, σ. 3).

      (3)  Απόφαση 2014/494/ΕΕ του Συμβουλίου, της 16ης Ιουνίου 2014, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (ΕΕ L 261 της 30.8.2014, σ. 1).

      (4)  Η συμφωνία δημοσιεύτηκε στην Επίσημη Εφημερίδα της Ευρωπαϊκής Ένωσης (ΕΕ L 261 της 30.8.2014, σ. 4) μαζί με την απόφαση υπογραφής της.

      (5)  Η ημερομηνία έναρξης ισχύος της συμφωνίας θα δημοσιευτεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.

      (6)  Κανονισμός (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (ΕΕ L 343 της 14.12.2012, σ. 1).


title: 2012/125/ΕΕ: Απόφαση του Συμβουλίου, της 28ης Φεβρουαρίου 2012 , για τον διορισμό ενός μέλους του Ελεγκτικού Συνεδρίου

text:
               29.2.2012

               EL

               Επίσημη Εφημερίδα της Ευρωπαϊκής Ένωσης

               L 55/18

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 28ης Φεβρουαρίου 2012
   για τον διορισμό ενός μέλους του Ελεγκτικού Συνεδρίου
   (2012/125/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 286 παράγραφος 2,
   Έχοντας υπόψη τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η θητεία του κ. Juan RAMALLO MASSANET λήγει στις 29 Φεβρουαρίου 2012.

               (2)

               Είναι, κατά συνέπεια, σκόπιμο να γίνει νέος διορισμός,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Baudilio TOMÉ MUGURUZA διορίζεται μέλος του Ελεγκτικού Συνεδρίου για την περίοδο από 1ης Μαρτίου 2012 έως 28 Φεβρουαρίου 2018.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 28 Φεβρουαρίου 2012.

            Για το Συμβούλιο

            Ο Πρόεδρος

         N. WAMMEN

      (1)  Γνώμη της 14ης Φεβρουαρίου 2012 (δεν έχει ακόμη δημοσιευθεί στην Επίσημη Εφημερίδα).